Pia

Hej alle sammen. Ja, hvad skal man skrive. Lidt om mig selv. Jeg bor idag i Fakse Ladeplads. Jeg er gift med min dejlige mand Ole, som jeg har kendt i 17 år nu. jeg har 2 pragtfulde børn, Marie på 7 år, og Jacob på 9 år. Modsat flere af mine "gamle klassekammerater" følte jeg aldrig trangen til at udforske København nærmere og studere derinde. :-)) Dejligt at besøge byen derinde, men endnu bedre at vende næsen hjemad. Jeg kørte bus i ca. 13 år efter gymnasiet for HT i Køge. Det var også en god tid, men livet som buschauffør og småbørnsmor hænger ikke rigtigt sammen, så i 2000 stoppede jeg med det. Jeg kørte som vikar inden for bo- og naboskab et stykke tid, men blev så gravid med min datter. I 2006 blev jeg færdig som social og sundhedshjælper og har arbejdet inden for faget lige siden. Både på et plejehjem og som vikar de sidste 3 år. Lige i øjeblikket arbejder jeg som vikar på et genoptræningscenter for senhandicappede mennesker. Et utroligt givende og interessant område. Min mand havde en gård på Stevns da jeg mødte ham, så jeg flyttede derud hvor vi så boede i 13 år. For snart 5 år siden solgte vi gården og købte et dejligt hus hernede. Familien består lige pt. af os, en lille dansk svensk gårdhund ved navn frida, en garfield lignende kat ved navn Kasper, 2 marsvin ved navn Anarkin ( jeps min dreng elsker Star Wars ) og Skipper ( spørg ikke hvor min datter fik det navn fra )

Jeg er tit på facebook, hvor man kan følge lidt med i hvad venner og bekendte går rundt og laver. Vi elsker at være i vores have hvor vi hygger og griller når lejligheden byder sig.

Jeg glæder mig til at læse om jer andre. Mange hilsner Pia